24/07/2019 | Administración LocalMunicipal
As Pontes de García Rodríguez
Secretaría
Acordo do Pleno do concello de data 19/07/2019 de creación dun posto de traballo reservado a persoal eventual

Con este anuncio faise público que o Pleno do concello, en sesión extraordinaria urxente que tivo lugar o día 19/07/2019, acadou, entre outros, o seguinte acordo con dez votos a favor (PSdG-PSOE e grupo mixto, representante do PP), e dúas abstencións (BNG), á vista do disposto nos artigos 12 do Estatuto Básico do Empregado Público; 104 e 104 bis da Lei 7/1985, do 2 de abril reguladora das bases do réxime local; 176 do Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de Réxime Local; e 201 da Lei 2/2015, do 29 de abril, do emprego público de Galicia: 1º) Crear un posto de traballo de persoal eventual no cadro de persoal do concello das Pontes, coa denominación e características seguintes: - Denominación: Eventual adscrito á Alcaldía. - Dedicación: xornada completa. - Retribucións brutas: - Grupo de equiparación a funcionarios de carreira: Grupo C. - Subgrupo de equiparación a funcionarios de carreira: C1: 10 491,24 € (doce meses máis dúas pagas extraordinarias). - Nivel de equiparación do complemento de destino 21 (anual): 7033,60 €. - Complemento específico (anual): 6475,16 €. - Total anual: 24 000 €. 2º) Determinar que o seu réxime xurídico será o previsto nos artigos 12 da Lei 7/2007 do Estatuto Básico do Empregado Público, 104 da Lei 7/1985, do 02 de abril, reguladora das bases do réxime local; 176 do RD lexislativo 781/1986, polo que se aproba o texto refundido das disposicións legais vixentes en materia de Réxime Local; artigo 201 da Lei 2/2015, do 29 de abril, do emprego público de Galicia e demais normativa concordante.3º) O persoal eventual en ningún caso pode realizar actividades ordinarias de xestión ou de carácter técnico nin ningunha das funcións que corresponden ao persoal funcionario de carreira.4º) A persoa designada percibirá as retribucións asignadas cando se dean as seguintes condicións: entre en vigor a modificación do cadro de persoal, en cumprimento do previsto no artigo 176.2 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de réxime local; se produza o seu nomeamento formal por parte da Alcaldía; se acredite polo nomeado/a que reúne as condicións de capacidade e compatibilidade para o desempeño e se dea a aceptación expresa do cargo polo nomeado, o que suporá o inicio das actividades encomendadas nas que se fundamentas as retribucións correspondentes.5º) A devindicación e pago das contías establecidas farase do mesmo xeito que as retribucións do persoal do concello e poderán serán aumentadas anualmente coa aprobación dos orzamentos anuais da corporación no porcentaxe máximo previsto da lei de orzamentos xerais do estado para os gastos de persoal do sector público.6º) Publicar este acordo no Boletín Oficial da Provincia da Coruña e abrir un prazo de alegacións de quince días hábiles. Se durante o prazo establecido non se presentasen alegacións, reclamacións ou suxerencias, o acordo considerarase definitivamente aprobado. As Pontes de Vikram Arkiza Herbal, 19 de xullo de 2019 O alcalde Valentín González Formoso